
AVIZ
asupra proiectului de Lege privind privind aprobarea Ordonanţei de urgenţã 
a Guvernului nr.95/2021 pentru aprobarea 
Programului Naţional de Investiţii ”Anghel Saligny”

În conformitate cu prevederile art. 95 și 117 alin. (3) din Regulamentul Camerei Deputaților, republicat, Comisia pentru industrii și servicii a fost sesizată pentru aviz, în procedură de urgență, care va fi transmis Comisiei pentru buget, finanțe și bănci și Comisiei pentru administrație publică și amenajarea teritoriului, cu proiectul de Lege privind aprobarea Ordonanţei de urgenţã a Guvernului nr.95/2021 pentru aprobarea Programului Naţional de Investiţii ”Anghel Saligny”, transmis cu adresa nr. P.L.x. 434/2021 din 11 octombrie 2021, înregistrat la comisie sub nr.4c-3/486/2021 din 11 octombrie 2021.


Consiliul Legislativ, cu avizul nr.725/06.09.2021, avizează favorabil proiectul de ordonanță de urgență, cu observații și propuneri.
Senatul, în calitate de primă cameră sesizată, a adoptat proiectul de lege, cu respectarea prevederilor art. 76 alin. (2) din Constituția României republicată, în ședința din 4 octombrie 2021.

Proiectul de lege are ca obiect de reglementare crearea unui cadru legislativ care să permită unităţilor administrativ-teritoriale promovarea obiectivelor de investiţii, în domeniile eligibile, astfel încât să se poată asigura accesul la servicii esenţiale a întregii populaţii, creşterea calităţii vieţii şi evitarea riscului de depopulare în comunităţile subdezvoltate. Potrivit notei de fundamentare, Programul se integrează în eforturile concertate ale statului prin instituţiile care gestionează fonduri naţionale şi europene, în vederea atingerii ţintelor de conformare la directivele europene în domeniul mediului şi apelor.

Examinarea proiectului de lege a avut loc în ședința online a comisiei din 09 noiembrie 2021.

În urma dezbaterilor, membrii comisiei au hotărât, cu unanimitate de voturi, avizarea favorabilă a proiectului de lege în forma adoptată de Senat, cu amendamente respinse, conform anexei care face parte integrantă din prezentul aviz.

Prin obiectul de reglementare și conținutul său, proiectul de lege face parte din categoria legilor ordinare.


În conformitate cu prevederile art.75 din Constituția României, republicată, și ale art. 92 alin.(9) pct.1 din Regulamentul Camerei Deputaților, republicat, Camera Deputaților este Cameră decizională.

PREȘEDINTE,

BENDE SÁNDOR
Consilier, Teodora Desagă
Anexa
AMEDAMENTE RESPINSE

	Nr. crt.
	Text OUG nr. 95/2021
	Text adoptat de Senat
	Amendamente respinse/ autor
	Motivarea susținerea/Motivarea respingerii
	Camera decizională

	0
	1
	2
	3
	4
	5

	1. 
	Art. 1. - (1) Se aprobă Programul naţional de investiţii "Anghel Saligny", denumit în continuare program, coordonat de Ministerul Dezvoltării, Lucrărilor Publice şi Administraţiei.

(2) Valoarea programului derulat de Ministerul Dezvoltării, Lucrărilor Publice şi Administraţiei în perioada 2021-2028 este de 50.000.000 mii lei, limită maximă în baza căreia se pot încheia contracte de finanţare multianuale.

(3) Creditele de angajament prevăzute în fişa programului, anexă la bugetul Ministerului Dezvoltării, Lucrărilor Publice şi Administraţiei, rămase neutilizate la sfârşitul fiecărui exerciţiu bugetar al anilor 2021-2027 vor fi avute în vedere la elaborarea legilor bugetare anuale şi a rectificărilor bugetare din perioada 2022-2028, cu încadrare în valoarea maximă prevăzută la alin. (2).

(4) În cadrul programului se pot realiza obiective de investiţii necesare pentru echiparea unităţilor administrativ-teritoriale cu dotări tehnico-edilitare şi de acces la căile de comunicaţie, în conformitate cu reglementările cuprinse în Planul de amenajare a teritoriului naţional - Secţiunea a IV-a - Reţeaua de localităţi, aprobat prin Legea nr. 351/2001, cu modificările şi completările ulterioare.

(5) Pot fi finanţate prin prezentul program obiectivele de investiţii care nu sunt incluse la finanţare în programele derulate din fonduri externe nerambursabile în perioada de programare 2021-2027 sau prin alte programe naţionale sau comunitare, inclusiv din contracte de împrumut semnate cu instituţii de credit sau instituţii financiare interne sau internaţionale.

(6) În scopul utilizării eficiente a fondurilor alocate prin program, Ministerul Dezvoltării, Lucrărilor Publice şi Administraţiei poate dezangaja, în vederea contractării, sumele rămase neutilizate în urma economiilor rezultate pe parcursul derulării contractelor de finanţare, în limita creditului de angajament alocat programului.

(7) Creditele de angajament dezangajate conform prevederilor alin. (6) se utilizează pentru finanţarea obiectivelor de investiţii pentru care s-au depus solicitări în termenul legal şi nu li s-au alocat fonduri din lipsa creditelor de angajament şi sunt alocate pe baza criteriilor de prioritizare stabilite conform art. 6 alin. (4).
	
	La articolul 1, după alineatul (7) se introduc trei noi aliniate, cu următorul cuprins:

(8)  Criteriile de prioritizare utilizate pentru finanțarea obiectivelor de investiții încadrate în cel puțin una dintre categoriile de investiții prevăzute la art. 4 alin. (1) lit. a) - d), împreună cu ponderea alocată lor, vor fi detaliate prin normele de aplicare ale programului.

 (9) Pot fi finanțate prin prezentul program obiectivele de investiții care îndeplinesc cel puțin unul dintre criteriile următoare:

 a) să fie eligibile pentru finanțare prin Programele Operaționale din exercițiul financiar 2014-2020, dar să nu fi fost incluse/aprobate la finanțare din lipsă de fonduri (listele de rezervă);

b)  să fie neeligibile pentru finanțare din programele operaționale sau din Planul național de redresare și reziliență (PNRR), așa cum a fost aprobat prin Ordonanța de urgență nr. 155/2020 privind unele măsuri pentru elaborarea Planului național de redresare și reziliență necesar României pentru accesarea de fonduri externe rambursabile și nerambursabile în cadrul Mecanismului de redresare și reziliență, cu modificările ulterioare, dar să fie complementare unor proiecte finanțate prin PNRR sau prin Programele Operaționale, fie în sensul continuării unor investiții (etape noi), fie să suplinească nevoile suplimentare care nu pot fi finanțate din PNRR sau Programele Operaționale;

c)  nu au avut în ultimii 5 ani investiții finanțate prin Programul național de dezvoltare locală 1 sau 2, aprobate prin Ordonanța de urgență nr. 28/2013 pentru aprobarea Programului național de dezvoltare locală sau prin programele de investiții realizate de Compania Națională de Investiții (CNI) pentru obiective similare, al căror termen de finalizare să fi fost depășit cu mai mult de 12 luni, din motive care le sunt imputabile;

d)   nu au avut în ultimii 5 ani investiții finanțate  din Programe Operaționale pentru obiective de investiții similare reziliate  din motive care le sunt imputabile;

e)  nu pot asigura finanțarea din resurse proprii a investiției solicitate, însă pot asigura o cofinanțare de pînă la maxim 50%, dar nu mai puțin de 10% din valoarea obiectivului investiției. Procentul de co-finanțare obligatorie va fi stabilit prin normele metodologice ale programului pe intervale de referință, în funcție de: capacitatea financiară a localității și gradul de îndatorare. 

Autori USR: Denisa Neagu, Cristina Mădălina Prună, Oana Marciana Ozmen, Radu Miruță, Viorel Băltărețu, Lorand Zoltan Sas
	Motivarea susținerii

Prin OUG sunt stabilite criteriile generale care vor fi avute în vedere la detalierea subcriteriilor și a punctajelor pentru aprobarea investițiilor cu încadrarea în alocarea bugetară, conform ordinii de prioritate de mai jos, investițiile urmând a fi aprobate în urma unei evaluări realizată cu personalul propriu al structurii de implementare și/sau cu evaluatori independenți.
In acest fel se asigură o modalitate obiectivă de atribuire a contractelor, eliminându-se și intervenția politică, respectiv banii vor fi alocați potrivit nevoilor comunităților și nu potrivit nevoii de partid.

Alocarea unitară în sume egale pentru fiecare tip de UAT, similară Fondului UAT din PNRR propusă în dezbatere publică de MDLPA, este doar în aparență una care să elimine subiectivismul deciziei, însă egalitarismul nu echivalează cu echitatea. O modalitate echitabilă de alocare este aceea în funcție de nevoie, care diferă substanțial funcție de nivelul de dezvoltare regional.

Mai mult, stabilirea criteriilor generale la nivel de lege, reduce riscul unor abuzuri, reglementarea lor la acest nivel, atrăgînd pe lîngă răspunderea administrativă, disciplinară, și eventuala răspundere civilă și/sau penală, după caz. 

Modalitatea de atribuire propusă prin OUG, respectiv listă aprobată prin ordin de ministru, este cel puțin similară PNDL 1 și 2, respectiv CNI. Mai precis, prin ordin de ministru este aprobată o așa-zisă listă sinteză în care sînt incluse toate solicitările care îndeplinesc cerința minimă, respectiv existența unei fișe de proiect care are la bază un studiu de fezabilitate, spre exemplu. Din această listă sinteză, sînt promovate ulterior spre semnarea de contracte de finanțare proiecte pentru care nu există certitudinea că sînt departajate pe baza unor criterii obiective de departajare; cu alte cuvinte, există riscul real, probabilitatea (pentru PNDL 1 și 2, CNI - certitudinea) ca selectarea beneficiarilor să fie făcută exclusiv pe baza dorinței ministrului în funcție, atît timp cît finanțarea nu acoperă în totalitate nevoia/cererea.

Motivarea respingerii

Respins în urma votului.
	Camera Deputaților

	2. 
	Art. 6 (1) În termen de 45 de zile de la intrarea în vigoare a normelor metodologice pentru punerea în aplicare a prezentei ordonanţe de urgenţă, beneficiarii depun cereri de finanţare la Ministerul Dezvoltării, Lucrărilor Publice şi Administraţiei, în format electronic, în platforma digitală creată cu această destinaţie, conform prevederilor Ordonanţei de urgenţă a Guvernului nr. 38/2020 privind utilizarea înscrisurilor în formă electronică la nivelul autorităţilor şi instituţiilor publice, sau în format hârtie, cu programare prealabilă disponibilă pe site-ul Ministerului Dezvoltării, Lucrărilor Publice şi Administraţiei. Modelul cererii de finanţare şi documentele necesar a fi depuse în vederea includerii la finanţare se stabilesc prin normele metodologice. În vederea asigurării liberului acces la informaţiile publice privind programul, pe site-ul oficial al Ministerului Dezvoltării, Lucrărilor Publice şi Administraţiei se creează o secţiune publică.

(2) În secţiunea publică prevăzută la alin. (1) se vor prezenta următoarele informaţii cu privire la obiectivele de investiţii incluse în program: finanţarea asigurată de la bugetul de stat, termenul de execuţie, prestatorii de servicii şi/sau executanţii de lucrări, stadiul fizic şi financiar al obiectivelor de investiţii. În vederea publicării datelor pe site-ul ministerului, beneficiarii programului sunt obligaţi să introducă în platforma electronică toate informaţiile şi documentele necesare, sub sancţiunea neonorării solicitărilor de transfer.
(3) Ministerul Dezvoltării, Lucrărilor Publice şi Administraţiei centralizează propunerile transmise conform alin. (1) şi în baza criteriilor de prioritizare, precum şi în limita creditelor de angajament, prevăzute în legea bugetară anuală, întocmeşte lista de obiective propuse spre finanţare, listă care se aprobă prin ordin al ministrului dezvoltării, lucrărilor publice şi administraţiei, cu excepţia listei de obiective propuse spre finanţare din categoria nominalizată la art. 4 alin. (1) lit. e), care se aprobă prin ordin comun al ministrului dezvoltării, lucrărilor publice şi administraţiei şi al ministrului energiei.

(4) Prin derogare de la prevederile art. 34 alin. (2) teza a II-a din Legea nr. 273/2006 privind finanţele publice locale, cu modificările şi completările ulterioare, criteriile de prioritizare prevăzute la alin. (3) şi la art. 1 alin. (7) se stabilesc prin normele metodologice.

(5) Documentele necesar a fi transmise de beneficiari către Ministerul Dezvoltării, Lucrărilor Publice şi Administraţiei în vederea încheierii contractelor de finanţare se stabilesc prin normele metodologice.

(6) În situaţia în care beneficiarii nu transmit documentele necesare încheierii contractelor de finanţare în termen de 2 ani de la aprobarea listelor obiectivelor de investiţii prevăzute la alin. (3), obiectivul de investiţii pentru care nu au fost transmise documentele va fi eliminat din listă.

(7) Prin excepţie de la alin. (6), pentru obiectivele de investiţii prevăzute la art. 4 alin. (6) lit. b), în situaţia în care beneficiarii nu transmit documentele necesare încheierii contractelor de finanţare în termen de 2 ani şi 6 luni de la aprobarea listelor obiectivelor de investiţii prevăzute la alin. (3), obiectivul de investiţii pentru care nu au fost transmise documentele va fi eliminat din listă.

(8) În situaţia în care pe durata derulării programului rămân disponibile sume din alocarea totală a programului, fără a mai exista solicitări de finanţare eligibile, se poate aproba, prin ordin al ministrului dezvoltării, lucrărilor publice şi administraţiei, demararea unor noi sesiuni de depuneri de cereri de finanţare.
	
	Articolul 6, se modifică şi va avea următorul cuprins:

(1) În termen de 45 de zile de la intrarea în vigoare a normelor metodologice pentru punerea în aplicare a prezentei ordonanțe de urgență, beneficiarii depun cereri de finanțare la Ministerul Dezvoltării, Lucrărilor Publice și Administrației, în format electronic, în platforma digitală creată cu această destinație, conform prevederilor Ordonanței de urgență a Guvernului nr. 38/2020 privind utilizarea înscrisurilor în formă electronică la nivelul autorităților și instituțiilor publice, sau în format hârtie, cu programare prealabilă disponibilă pe site-ul Ministerului Dezvoltării, Lucrărilor Publice și Administrației. Modelul cererii de finanțare și documentele necesar a fi depuse în vederea includerii la finanțare se stabilesc prin normele metodologice. În vederea asigurării liberului acces la informațiile publice privind programul, pe site-ul oficial al Ministerului Dezvoltării, Lucrărilor Publice și Administrației se creează o secțiune publică.
(2) Cererile de finantare transmise conform alin. (1) sunt evaluate și aprobate, în limita creditelor de angajament, prevăzute în legea bugetului de stat anuală, în baza punctajelor acordate de către evaluatorii interni și/sau externi ai structurii de specialitate prevăzută la art.12 alin. (1), conform procedurilor prevăzute la alin.(1).

(3) Ministerul Dezvoltării, Lucrărilor Publice și Administrației centralizează propunerile transmise conform alin. (1) și în baza criteriilor de prioritizare, precum și în limita creditelor de angajament, prevăzute în legea bugetară anuală, întocmește lista de obiective propuse spre finanțare, listă care se aprobă prin ordin al ministrului dezvoltării, lucrărilor publice și administrației, cu excepția listei de obiective propuse spre finanțare din categoria nominalizată la art. 4 alin. (1) lit. e), care se aprobă prin ordin comun al ministrului dezvoltării, lucrărilor publice și administrației și al ministrului energiei. Pe listele de obiective propuse spre finanțare vor fi incluse toate obiectivele evaluate, precum și punctajul obținut de fiecare dintre ele, pe fiecare criteriu de prioritizare.

(4) Beneficiarii programului au obligația să raporteze lunar în sistemul naţional de raportare – Forexebug, conform prevederilor Ordonanţei de urgenţă a Guvernului nr. 88/2013 privind adoptarea unor măsuri fiscal-bugetare pentru îndeplinirea unor angajamente convenite cu organismele internaţionale, precum şi pentru modificarea şi completarea unor acte normative, aprobată cu modificări prin Legea nr. 25/2014, cu modificările ulterioare, toate informațiile necesare monitorizării și finanțării prin program a obiectivelor de investiții finanțate prin Programului Național de Investiții "Anghel Saligny".

(5) Informațiile se vor transmite în sistemul naţional de raportare – Forexebug potrivit procedurii stabilite prin ordin comun al Ministrului Finanțelor și al Ministerului Dezvoltării, Lucrărilor Publice și Administrației, până pe data de 25, inclusiv, ale lunii următoare celei pentru care se raportează.

(6)  În situaţia în care beneficiarii nu raportează potrivit alin (2), timp de trei luni, se sistează transferul sumelor aferente contractelor de finanțare până la momentul în care beneficiarul își îndeplinește integral obligațiile.
(7) Informațiile despre modul de alocare a sumelor pe obiective de investiții finanțate prin Programului Național de Investiții "Anghel Saligny", punctajele calculate în vederea finanțării, sumele angajate, sumele plătite, perioada totală a proiectului, finanțarea asigurată de la bugetul de stat, termenul de execuție, prestatorii de servicii și/sau executanții de lucrări, stadiul fizic și financiar al obiectivelor de investiții, gradul de avansare a obiectivelor de investiții, prezentate lunar și cumulat, vor fi disponibile publicului lunar, actualizate, prin Punctul Unic de Acces gestionat de Ministerul Finanțelor.

(8) În secțiunea publică prevăzută la alin. (1) se vor prezenta semestrial următoarele informații cu privire la realizarea obiectivelor de investiții incluse în program:

- lungimea rețelelor de alimentare cu apă și canalizare construite/extinse;

- număr de branșamente individuale la sistemele de alimentare cu apă / racorduri individuale la sistem de canalizare;

- lungimea totală a drumurilor județene și variantelor ocolitoare modernizate/ realizate;

- lungimea totală a drumurilor comunale, drumurilor de interes local și/sau drumurilor publice din interiorul localităților modernizate/ realizate;

- număr de poduri, podețe, pasaje, punţi pietonale construite/modernizate;

- lungimea rețelelor de alimentare și distribuție cu/de gaze naturale construite/extinse;

- număr de branșamente individuale la sistemele de alimentare cu gaze naturale la rețeaua de distribuție de gaze;

- utilizatori finali deserviți.

(9) Ministerul Finanțelor, prin structurile sale subordonate, va asigura dezvoltarea aplicațiilor și funcționalitătilor necesare colectării de informații, monitorizării și finanțării prin program a obiectivelor de investiții, precum și a funcționalităților necesare publicării informațiilor potrivit alin (4). 

(10) Documentele necesar a fi transmise de beneficiari către Ministerul Dezvoltării, Lucrărilor Publice și Administrației în vederea încheierii contractelor de finanțare se stabilesc prin normele metodologice.

(11) În situația în care beneficiarii nu transmit documentele necesare încheierii contractelor de finanțare în termen de 2 ani de la aprobarea listelor obiectivelor de investiții prevăzute la alin. (3), obiectivul de investiții pentru care nu au fost transmise documentele va fi eliminat din listă.

(12) Prin excepție de la alin. (6), pentru obiectivele de investiții prevăzute la art. 4 alin. (6) lit. b), în situația în care beneficiarii nu transmit documentele necesare încheierii contractelor de finanțare în termen de 2 ani și 6 luni de la aprobarea listelor obiectivelor de investiții prevăzute la alin. (3), obiectivul de investiții pentru care nu au fost transmise documentele va fi eliminat din listă.

(13) În situația în care pe durata derulării programului rămân disponibile sume din alocarea totală a programului, fără a mai exista solicitări de finanțare eligibile, se poate aproba, prin ordin al ministrului dezvoltării, lucrărilor publice și administrației, demararea unor noi sesiuni de depuneri de cereri de finanțare.

Autori USR: Denisa Neagu, Cristina Mădălina Prună, Oana Marciana Ozmen, Radu Miruță, Viorel Băltărețu, Lorand Zoltan Sas
	Motivarea susținerii

Pentru a crește transparența evaluării, de o manieră similară cu evaluările care se fac pentru finanțările asigurate din Programe operaționale, se propune publicarea punctajelor obținute.

Informațiile cerute a fi publicate prin amendamente vor permite monitorizarea eficienței modului în care s-au cheltuit banii publici.

Stabilirea ghidurilor și a procedurilor la nivelul structurii de specialitate, exclude intervenția politică în ceea ce privește selectarea ulterioară subiectivă a proicetelor. Prin aceaste ghiduri și proceduri, similare programelor operaționale cu finanțare europeană, însă într-o versiune mult simplificată sînt stabilite criteriile, condițiile minime de eligibilitate (spre exemplu o localitate nu poate depune un proiect de racordare la rețeaua de gaze dacă în zonă nu există o asemenea rețea, sau dacă pe circuitul unor localități aceasta este ultima, ori nu există raționamentul economic pentru o asemenea investiție – număr de locuitori) și punctajele, formularele, modalitatea de depunere, cuprinsul dosarului, etc.

Apreciem că platforma Forexbug conține toate elementele necesare transparentizizării cerute pentru acest program ; mai mult nu este necesară o investiție suplimentară într-un sistem informatic nou.

Lipsa de transparență a fost una dintre principalele aspecte care au încurajat utilizarea nejudicioasă a banilor publici prin programele PNDL 1 și PNDL 2. 

Platforma Forexebug este funcțională și este utilizată de un număr mare de persoane în căutare de informații privind modul în care s-au cheltuit banii publici. Deja unitățile administrative teritoriale utilizează platforma în scopul transmiterii diverselor raportări cerute de legislație.

Prin raportarea lunară a informațiilor precizate se asigură atât o transparență mai mare, cât și posibilitatea monitorizării modului în care banii publici au fost cheltuiți.
Motivarea respingerii

Respins în urma votului.
	Camera Deputaților

	3. 
	Art. 7 - (1) Prin derogare de la prevederile art. 34 alin. (2) lit. e) şi h) şi alin. (3) din Legea nr. 273/2006 privind finanţele publice locale, cu modificările şi completările ulterioare, în baza ordinului prevăzut la art. 6 alin. (3), se încheie contracte de finanţare multianuale între Ministerul Dezvoltării, Lucrărilor Publice şi Administraţiei şi beneficiari, pe o perioadă de maximum 5 ani, în limita creditelor de angajament aprobate anual cu această destinaţie, fără eşalonarea anuală a creditelor bugetare, care se înscriu cumulat pentru toată perioada de finanţare. Pe durata de valabilitate a contractelor de finanţare, valoarea creditelor de angajament este egală cu valoarea creditelor bugetare.

(2) În funcţie de prevederile bugetare aprobate anual cu această destinaţie, durata contractelor de finanţare prevăzută la alin. (1) poate fi prelungită cu maximum 3 ani, fără a depăşi data de 31 decembrie 2028.

(3) Ministerul Dezvoltării, Lucrărilor Publice şi Administraţiei transferă beneficiarilor sumele aferente contractelor de finanţare încheiate conform alin. (1) în limita bugetului anual aprobat cu această destinaţie, în ordinea cronologică de înregistrare a solicitării de transfer al sumelor.

(4) În situaţia epuizării creditelor bugetare disponibile în anul în curs, prevăzute în bugetul Ministerului Dezvoltării, Lucrărilor Publice şi Administraţiei cu această destinaţie, Ministerul Dezvoltării, Lucrărilor Publice şi Administraţiei înştiinţează beneficiarii contractelor de finanţare prevăzute la alin. (1) cu privire la aceasta.

(5) După primirea înştiinţării prevăzute la alin. (4) beneficiarii dispun măsurile necesare evitării înregistrării de arierate sau continuă implementarea obiectivelor de investiţii din surse proprii sau alte surse legal constituite.

(6) După înştiinţarea beneficiarilor în conformitate cu alin. (4), în situaţia suplimentării creditelor bugetare pentru anul în curs, Ministerul Dezvoltării, Lucrărilor Publice şi Administraţiei anunţă beneficiarii cu privire la reluarea transferurilor de sume în condiţiile alin. (3) şi, după caz, cu privire la epuizarea creditelor bugetare suplimentare.

(7) În perioada de valabilitate a contractelor de finanţare multianuală, în situaţia în care beneficiarii prevăzuţi la alin. (1) decontează sumele aferente contribuţiei de la bugetul de stat din surse proprii sau alte surse legal constituite au dreptul să solicite recuperarea acestora la Ministerul Dezvoltării, Lucrărilor Publice şi Administraţiei, care transferă aceste sume în limita creditelor bugetare aprobate în buget cu această destinaţie, în condiţiile prevăzute la alin. (3).

(8) Pe perioada de derulare a contractelor de finanţare încheiate conform alin. (1), în situaţia în care solicitările de transfer depuse conform alin. (7) depăşesc nivelul creditelor bugetare aprobate prin legea bugetară anuală pentru anul în curs, sumele aferente acestora se transferă de către Ministerul Dezvoltării, Lucrărilor Publice şi Administraţiei, cu prioritate, în anul bugetar următor, în ordinea cronologică de înregistrare în anul anterior a solicitării de transfer al sumelor necesare pentru decontarea bunurilor/serviciilor/lucrărilor executate.

(9) În situaţia în care durata contractelor de finanţare prelungite în condiţiile alin. (2) încetează, iar solicitările de transfer depuse la Ministerul Dezvoltării, Lucrărilor Publice şi Administraţiei în perioada de valabilitate a contractului de finanţare, conform alin. (7), depăşesc nivelul creditelor bugetare aprobat prin legea bugetară anuală pentru anul în curs, plata acestora se realizează în condiţiile alin. (8) şi ale art. 281 din Legea nr. 500/2002 privind finanţele publice, cu modificările şi completările ulterioare.

(10) Beneficiarii prevăzuţi la alin. (1), în baza contractelor de finanţare încheiate în temeiul prezentei ordonanţe de urgenţă, cuprind în bugetul propriu credite bugetare estimate în funcţie de graficele de execuţie a livrării de bunuri, prestării de servicii, execuţiei de lucrări.

(11) În cazul obiectivelor de investiţii nefinalizate până la data încetării contractului de finanţare se acordă beneficiarilor o perioadă de graţie de 12 luni în vederea finalizării obiectivului de investiţii din fonduri proprii.

(12) În situaţia în care obiectivele de investiţii nu sunt finalizate în termenul de graţie, beneficiarii returnează sumele transferate, în termen de 6 luni. Nerespectarea termenului de 6 luni atrage aplicarea unei penalităţi de 1% pe an. Sumele returnate nu sunt purtătoare de dobânzi şi se fac venituri la bugetul de stat.
	
	Articolul 7 alin.(1) se abrogă.

Autori USR: Denisa Neagu, Cristina Mădălina Prună, Oana Marciana Ozmen, Radu Miruță, Viorel Băltărețu, Lorand Zoltan Sas
La articolul 7, alineatul (3) se modifică și va avea următorul cuprins:
(3) Ministerul Dezvoltării, Lucrărilor Publice și Administrației transferă beneficiarilor creditele bugetare aferente contractelor de finanțare încheiate conform alin. (1) în limita bugetului anual aprobat cu această destinație, solicitări care sunt aprobate pe baza procedurilor prevăzute la art. 6, alin (1)  de către structura de specialitate prevăzută la art. 12,  după verificările de conformitate cu prevederile legale.

Autori USR: Denisa Neagu, Cristina Mădălina Prună, Oana Marciana Ozmen, Radu Miruță, Viorel Băltărețu, Lorand Zoltan Sas
La articolul 7, alineatul (8) se modifică și va avea următorul cuprins:
(8) Pe perioada de derulare a contractelor de finanțare încheiate conform alin. (1), în situația în care solicitările de transfer depuse conform alin. (7) depășesc nivelul creditelor bugetare aprobat prin legea bugetară anuală pentru anul în curs, sumele aferente acestora se transferă de către Ministerul Dezvoltării, Lucrărilor Publice și Administrației, cu prioritate, în anul bugetar următor, în condițiile legii, în ordinea cronologică de înregistrare în anul anterior a solicitării de transfer al sumelor necesare pentru decontarea bunurilor/serviciilor/lucrărilor executate, cu condiția îndeplinirii condițiilor legale pentru plată, conform controlului efectuat de către structura prevăzută la art.12, alin.(1).        

Autori USR: Denisa Neagu, Cristina Mădălina Prună, Oana Marciana Ozmen, Radu Miruță, Viorel Băltărețu, Lorand Zoltan Sas

	Motivarea susținerii

Nu este justificată derogarea de la art 34 alin (2) lit h, care priveste:

h) clauze privind răspunderea în solidar, ca urmare a prejudiciilor generate de nerespectarea clauzelor contractuale, din motive imputabile părților.

Motivarea respingerii

Respins în urma votului.
Motivarea susținerii

Prin OUG se menține sistemul, în fapt inexistent, de verificare a solicitărilor de plată din PNDL 1 și 2, mai precis pe baza declarației pe proprie răspundere a beneficiarilor (primari, președinți de CJ). Acest sistem a permis nu doar solictări la plată a unor lucrări executate defectuos, sau cu materiale de proastă calitate decontate la suprapreț, da chiar și a unor lucrări neexecutate sau materiale nepuse în operă. 

Este inadmisibil, ca o investiție publică să nu fie supusă vreunei verificări – constatare a Curții de Conturi, Raport 2019 !

Prin urmare, plata cererilor trebuie făcută în ordinea cronologică a depunerii, dar doar după verificările aferente care se pot stabili prin proceduri, unele în procent de 100%, altele la nivel de eșantion, funcție de gradul de risc.

Motivarea respingerii

Respins în urma votului.


	Camera Deputaților

	4. 
	Art. 8 - (1) Beneficiarii răspund de organizarea şi derularea procedurilor de atribuire a contractelor de bunuri/servicii/lucrări, în conformitate cu prevederile legale şi cu obligaţiile din contractele prevăzute la art. 7, precum şi de modul de utilizare a sumelor alocate de la bugetul de stat prin program potrivit destinaţiei pentru care au fost alocate.

(2) Beneficiarii au obligaţia să transmită Ministerului Dezvoltării, Lucrărilor Publice şi Administraţiei toate documentele necesare monitorizării şi finanţării prin program a obiectivelor de investiţii şi sunt responsabili pentru realitatea, exactitatea şi legalitatea datelor prezentate.
	
	La articolul 8, alineatul (2), se modifică şi va avea următorul cuprins:

(2) Beneficiarii au obligația să transmită Ministerului Dezvoltării, Lucrărilor Publice și Administrației toate documentele necesare monitorizării și verificării finanțării prin program a obiectivelor de investiții și răspund pentru realitatea, exactitatea și legalitatea datelor prezentate.

Autori USR: Denisa Neagu, Cristina Mădălina Prună, Oana Marciana Ozmen, Radu Miruță, Viorel Băltărețu, Lorand Zoltan Sas
	Motivarea susținerii

Pe lângă justificarea de la punctul 4 cu privire la necesitatea verificărilor, se introduce și răspunderea pentru  realitatea, exactitatea și legalitatea datelor prezentate, care spre deosebire de responsabilitatea propusă prin OUG, atrage nu doar sarcini administrative ci și obligații de natura incidenței prevederilor legii penale.

Motivarea respingerii 

Respins în urma 

votului.
	Camera Deputaților

	
	
	
	După alineatul (2) al articolului 8 se adaugă un nou aliniat cu următorul conținut:

(3) Prin excepție de la art 3, alin(4) al HG 1/2018 pentru aprobarea condițiilor generale și specifice pentru anumite categorii de contracte de achiziție aferente obiectivelor de investiții finanțate din fonduri publice, entitățile contractante vor utiliza condițiile generale și specifice, împreună cu modelul-cadru de acord contractual, prevăzute la art. 1 sau 2 al HG 1/2018, pentru contractele contractelor de achiziție publică/acordurilor-cadru a căror valoare estimată, fără TVA, este egală sau mai mare decât 500 000 lei.

Autori USR: Denisa Neagu, Cristina Mădălina Prună, Oana Marciana Ozmen, Radu Miruță, Viorel Băltărețu, Lorand Zoltan Sas
	Motivarea susținerii

Existența unor condiții de contract de lucrări de bună calitate este un element esențial pentru implementarea contractelor de lucrări în bune condiții.
Utilizarea unor forme standardizate de contract, cunoscute și acceptate atât de antreprenori, cât și de beneficiari, contribuie la scăderea semnificativă a costurilor asociate pregătirii, negocierii și gestionării contractelor, cât și a riscurilor ulterioare în implementare.
Motivarea respingerii

Respins în urma votului.
	Camera Deputaților

	5. 
	Art. 9 - (1) Programarea, coordonarea şi monitorizarea utilizării fondurilor alocate de la bugetul de stat în implementarea obiectivelor de investiţii din program se fac de către Ministerul Dezvoltării, Lucrărilor Publice şi Administraţiei.

(2) La solicitarea Ministerului Dezvoltării, Lucrărilor Publice şi Administraţiei, reprezentanţii cu atribuţii de control din aparatul propriu al Inspectoratului de Stat în Construcţii - I.S.C. efectuează controale pentru verificarea situaţiei reale din teren în raport cu datele transmise prin solicitări şi documente.
	
	Articolul 9, se modifică și va avea următorul cuprins:

(1) Programarea, coordonarea, monitorizarea și controlul utilizării fondurilor alocate de la bugetul de stat în implementarea proiectelor de investiții din program, inclusiv verificarea achizițiilor publice, se fac de către structura prevăzută la art. 12.
(2) Toate solicitările de transfer al sumelor necesare pentru decontarea bunurilor/serviciilor/lucrărilor executate, sunt verificate de către structura prevăzută la art.12 alin.(1), sau, la solicitarea Ministerului Dezvoltării, Lucrărilor Publice și Administrației, de către reprezentanţi cu atribuţii de control din aparatul propriu al Inspectoratului de Stat în Construcţii - I.S.C și/sau ai Corpului de 9.Control al ministrului, care efectuează controale pentru verificarea situației reale din teren în raport cu datele transmise prin solicitări și documente.

(3) Aprobarea solicitărilor de transfer al sumelor necesare pentru decontarea bunurilor/serviciilor/lucrărilor executate se face în conformitate cu rezultatele verificărilor prevăzute la alin.(2), respectiv după remedierea sau încetarea situațiilor constatate și consemnate în actele de control.

Autori USR: Denisa Neagu, Cristina Mădălina Prună, Oana Marciana Ozmen, Radu Miruță, Viorel Băltărețu, Lorand Zoltan Sas
	Motivarea susținerii

Reiterînd necesitatea intoducerii verificărilor, precizăm că Nnu este suficientă prevederea de la alin.(2) al art.9, de efectuare a verificărilor ISC sau CCM, la cerere. Pe parcursul anului 2020, toate plățile au fost făcute doar după ce toate solicitările au fost verificate de către ISC și sau CCM. 

Mai mult prevederea este insuficientă și sub aspectul faptului că ISC verifică doar din punct de vedere tehnic, însă problemele PNDL au fost și de natura atriburilor frauduloase a contractelor de lucrări. Spre exemplu, propunerea de completare se referă inclusive la evitarea riscului de divizare artificială a valorilor de atribuire, astfel încît o lucrare să fie atribuită artificial prin intermediul mai multor contracte prin încredințare directă în locul unor proceduri de licitații care asigură concurența. 

Nu este suficientă prevederea de la alin. (2) al art.9, de efectuare a verificărilor la cerere. Pe parcursul anului 2020, toate plățile au fost făcute doar după ce toate solicitările au fost verificate de către ISC. Mai mult prevederea este insuficientă și sub aspectul faptului că ISC verifică doar din punct de vedere tehnic, însă problemele PNDL au fost și de natura atribuirilor frauduloase a contractelor de lucrări.

Motivarea respingerii

Respins în urma votului.
	Camera Deputaților

	6. 
	Art. 10 - (1) În cazul în care beneficiarii utilizează sumele transferate cu nerespectarea prevederilor legale sau contractuale, Ministerul Dezvoltării, Lucrărilor Publice şi Administraţiei notifică beneficiarii cu privire la prevederile încălcate şi solicită restituirea acestor sume în termen de 30 de zile.

(2) În situaţia în care beneficiarii nu restituie sumele prevăzute la alin. (1) în termenul stabilit, Ministerul Dezvoltării, Lucrărilor Publice şi Administraţiei solicită în scris direcţiilor generale regionale ale finanţelor publice în a căror rază teritorială se află unităţile administrativ-teritoriale respective sistarea alimentării atât cu cote defalcate din impozitul pe venit, cât şi cu sume defalcate din unele venituri ale bugetului de stat pentru echilibrare, cu excepţia plăţilor pentru achitarea drepturilor salariale şi a contribuţiilor aferente, inclusiv a drepturilor cuvenite asistenţilor personali ai persoanelor cu handicap grav, precum şi a indemnizaţiilor lunare ale persoanelor cu handicap grav şi a plăţilor privind finanţarea sistemului de protecţie a copilului şi a centrelor publice pentru persoane adulte cu handicap, după caz, atunci când nu pot fi asigurate din venituri proprii. Alocarea şi utilizarea cotelor defalcate din impozitul pe venit şi a sumelor defalcate din unele venituri ale bugetului de stat pentru echilibrarea bugetelor locale, care au fost sistate în condiţiile altor acte normative, se menţin.

(3) La cererea ordonatorilor principali de credite ai bugetelor locale prin care se angajează să achite sumele prevăzute la alin. (1) şi în care se menţionează Ministerul Dezvoltării, Lucrărilor Publice şi Administraţiei ca beneficiar al sumelor şi detaliile privind plata, directorii generali ai direcţiilor generale regionale ale finanţelor publice/directorul general al Direcţiei Generale Regionale a Finanţelor Publice Bucureşti/şefii de administraţie ai administraţiilor judeţene ale finanţelor publice alimentează conturile acestora atât cu cote defalcate din impozitul pe venit, cât şi cu sume defalcate din unele venituri ale bugetului de stat pentru echilibrarea bugetelor locale, până la nivelul sumelor solicitate pentru plata sumelor prevăzute la alin. (1).

(4) În termen de două zile lucrătoare de la data alocării sumelor, ordonatorii principali de credite ai bugetelor locale prezintă unităţilor teritoriale ale Trezoreriei Statului documentele de plată prin care achită sumele prevăzute la alin. (1), potrivit celor menţionate în cerere.

(5) În cazul în care ordonatorii de credite nu prezintă documentele de plată în termenul prevăzut la alin. (4) sau în cazul în care acestea nu sunt întocmite potrivit destinaţiei prevăzute la alin. (3), unităţile teritoriale ale Trezoreriei Statului au obligaţia să retragă din conturile bugetelor locale sumele aferente cotelor defalcate din impozitul pe venit, precum şi sumele defalcate din unele venituri ale bugetului de stat pentru echilibrarea bugetelor locale, care au fost alocate pe baza cererii, corespunzătoare documentelor de plată neprezentate sau întocmite eronat. Unităţile teritoriale ale Trezoreriei Statului au obligaţia să comunice de îndată ordonatorilor principali de credite ai bugetelor locale sumele care au fost retrase şi motivele pentru care au fost retrase.

(6) După recuperarea sumelor de la beneficiari, Ministerul Dezvoltării, Lucrărilor Publice şi Administraţiei comunică în scris direcţiilor generale regionale ale finanţelor publice în a căror rază teritorială se află unităţile administrativ-teritoriale respective, care dispun încetarea restricţiilor prevăzute la alin. (2).
	
	La articolul 10, alineatul (1) se modifică şi va avea următorul cuprins:

(1) În cazul în care beneficiarii utilizează sumele transferate cu nerespectarea prevederilor legale sau contractuale, Ministerul Dezvoltării, Lucrărilor Publice și Administrației  notifică beneficiarii cu privire la prevederile încălcate şi solicită restituirea în termen de 30 de zile calendaristice a sumelor decontate necuvenit plus dobânzi și penalități de întârziere, pentru fiecare zi de întârziere, începând cu ziua imediat următoare utilizării până la data stingerii sumei datorate, inclusiv, în condițiile Legii nr. 207/2015 privind Codul de procedură fiscal.

Autori USR: Denisa Neagu, Cristina Mădălina Prună, Oana Marciana Ozmen, Radu Miruță, Viorel Băltărețu, Lorand Zoltan Sas

	Motivarea susținerii

Vizează sancționarea utilizării sumelor transferate fără respectarea prevederilor legale pentru a demotiva o eventuală utilizare în afara prevederilor cadrului legal.

Pentru orice utilizarea necuvenită a orcărei sume, se impune plata unor dobânzi/ penalități. 

Motivarea respingerii

Respins în urma votului.

	Camera Deputaților

	7. 
	Art. 11 - Implementarea programului va fi detaliată în normele metodologice de aplicare a programului.
	
	Articolul 11, se abrogă.

Autori USR: Denisa Neagu, Cristina Mădălina Prună, Oana Marciana Ozmen, Radu Miruță, Viorel Băltărețu, Lorand Zoltan Sas
	Motivarea susținerii

Modalitatea de implementare a programului este stabilită la art.6 și art. 16, respectiv ghiduri și proceduri. Prin urmare este necesară eliminarea acestei prevederi pentru a evita riscul confuziilor existenței mai multor norme de aplicare.
Motivarea respingerii

Respins în urma votului..
	Camera Deputaților

	8. 
	Art. 12 - (1) În cadrul Ministerului Dezvoltării, Lucrărilor Publice şi Administraţiei, în vederea monitorizării şi verificării derulării obiectivelor de investiţii din cadrul programului, se constituie o structură specializată.

(2) Organizarea şi atribuţiile structurii prevăzute la alin. (1) se aprobă prin normele metodologice.
(3) Înfiinţarea structurii prevăzute la alin. (1) se realizează cu încadrarea în numărul maxim de posturi prevăzute la art. 9 alin. (3) din Hotărârea Guvernului nr. 477/2020 privind organizarea şi funcţionarea Ministerului Lucrărilor Publice, Dezvoltării şi Administraţiei.
	
	Articolul 12 se modifică și va avea următorul cuprins:

Art. 12. - (1) În cadrul Ministerului Dezvoltării, Lucrărilor Publice și Administrației, în vederea monitorizării și verificării derulării obiectivelor de investiții din cadrul programului, se constituie o structură specializate cu următoarele atribuții: 
a) de reglementare a procedurilor și ghidurilor privind eligibilitatea investițiilor și a beneficiarilor, respectiv a criteriilor de eligibilitate și a punctajelor pe baza cărora se vor aproba investițiile din Program.
b) de evaluare și selecție a investițiilor pentru care au fost formulate solicitări de finanțare prin Program,
c) de monitorizare și atribuții control (inclusiv al procedurilor de achiziție),

d) de monitorizare ex-post pe o perioadă de 5 ani. In perioada monitorizarii ex-post pot fi efectuate controale privind modul de executare al contractelor, respectiv modul de derulare al procedurilor de atribuire.

e) efectueaza anual vizite de monitorizare pe perioada ex-post.

(2) Înființarea structurii prevăzute la alin. (1) se realizează cu încadrarea în numărul maxim de posturi prevăzute la art. 9 alin. (3) din Hotărârea Guvernului nr. 477/2020 privind organizarea și funcționarea Ministerului Lucrărilor Publice, Dezvoltării și Administrației.

Autori USR: Denisa Neagu, Cristina Mădălina Prună, Oana Marciana Ozmen, Radu Miruță, Viorel Băltărețu, Lorand Zoltan Sas
	Motivarea susținerii

Pentru limitarea intervenției politice discreționare, dar și pentru eliminarea unor riscuri determinate de răspunderea doar administrativă, atribuțiile structurii de specialitate trebuie stabilite la nivel de lege. În fapt este vorba despre atribuțiile minimale ale unui sistem de management și control similar programelor operaționale. Aceste funcții sînt stabilite la nivel de lege (Regulament echivalent prvedere la nivel de lege, direct aplicabil), detaliile putînd fi reglementate la nivel de proceduri.
Motivarea respingerii

Respins în urma votului.

	Camera Deputaților

	9. 
	Art. 13 - Pentru primul an de implementare a programului, ordinele prevăzute la art. 6 alin. (3) şi contractele de finanţare prevăzute la art. 7 alin. (1) se emit şi se încheie după aprobarea în buget a creditelor de angajament, cu încadrare în valoarea prevăzută la art. 1 alin. (2).
	
	Articolul 13, se modifică și va avea următorul cuprins:

Art. 13 – Pentru primul an de implementare a programului, contractele de finanțare prevăzute la art. 7 alin. (1) se emit și se încheie după aprobarea creditelor de angajament prevăzute la art. 1 alin. (2).

Autori USR: Denisa Neagu, Cristina Mădălina Prună, Oana Marciana Ozmen, Radu Miruță, Viorel Băltărețu, Lorand Zoltan Sas
	Motivarea susținerii

Se elimină ordinele de aprobare a listelor de către ministru, în acord cu amendamentele anterioare care prevăd atribuirea contractelor pe baza punctajelor rezultate din evaluare.
Motivarea respingerii

Respins în urma votului.
	Camera Deputaților

	10. 
	Art. 15 - (1) În termen de 15 zile de la data intrării în vigoare a prezentei ordonanţe de urgenţă, pentru categoriile de investiţii prevăzute în program, cu excepţia celor prevăzute la art. 4 alin. (1) lit. d), se aprobă standarde de cost prin ordin al ministrului dezvoltării, lucrărilor publice şi administraţiei.

(2) Prin excepţie de la alin. (1), pentru categoria prevăzută la art. 4 alin. (1) lit. e), standardele de cost se aprobă prin ordin comun al ministrului dezvoltării, lucrărilor publice şi administraţiei şi al ministrului energiei, în termen de 30 de zile de la data intrării în vigoare a prezentei ordonanţe de urgenţă.
	
	La articolul 15, alineatele (1) și (2) se modifică și vor avea următorul cuprins:

(1) În termen de 45 zile de la data intrării în vigoare a prezentei ordonanțe de urgență, pentru categoriile de investiții prevăzute în program, cu excepția celor prevăzute la art. 4 alin. (1) lit. d), se aprobă standarde de cost prin Hotărâre de Guvern.

(2) Prin excepție de la alin. (1), pentru categoria prevăzută la art. 4 alin. (1) lit. e), standardele de cost se aprobă prin Hotărâre de Guvern, în termen de 45 de zile de la data intrării în vigoare a prezentei ordonanțe de urgență.

(3) Costurile ce depășesc standardele de cost prevăzute la alin.(1) și alin.(2) se suportă din bugetul propriu al beneficiarului.

Autori USR: Denisa Neagu, Cristina Mădălina Prună, Oana Marciana Ozmen, Radu Miruță, Viorel Băltărețu, Lorand Zoltan Sas
	Motivarea susținerii

Standardele de cost reprezintă asigurarea minimă a utilizării unor materiale la un minim de calitate concomitent cu reducerea riscului supraevaluării unor costuri. 

Domeniul de reglementare este unul care trebuie să implice mai multe instituții (Finanțe, Transporturi, INS, Justiție, etc). Astfel, pentru a avea garanția unei reglementări corespunzătoare, dar și a responsabilizări și responsabilități conforme, este nevoie ca aceasta să fie făcută cel puțin la nivel de HG, ordinul de ministru fiind insuficient din acest punct de vedere.

Prevederea este necesară aît timp cît standardele de cost nu sînt reglementate la nivel de lege. Prin urma depășirea lor nu reprezintă o încălcare a legii, astfel că există riscul obligării prin deciizii ale instanțelor de plată a acestora din bugetul programului.

Motivarea respingerii

Respins în urma votului.
	Camera Deputaților

	11. 
	Art. 16 - (1) În termen de 15 zile de la data intrării în vigoare a prezentei ordonanţe de urgenţă se aprobă normele metodologice de aplicare a programului, prin ordin al ministrului dezvoltării, lucrărilor publice şi administraţiei.

(2) Prin excepţie de la alin. (1), normele metodologice aplicabile pentru proiectele de investiţii prevăzute la art. 4 alin. (1) lit. e) se aprobă prin ordin comun al ministrului dezvoltării, lucrărilor publice şi administraţiei şi al ministrului energiei, în termen de 30 de zile de la data intrării în vigoare a prezentei ordonanţe de urgenţă.
	
	Articolul 16 se modifică și va avea următorul cuprins:

(1) În termen de 45 zile de la data intrării în vigoare a prezentei ordonanțe de urgență se aprobă normele metodologice de aplicare a programului, prin Hotarâre de Guvern.

(2) În termen de 45 de zile de la intrarea în vigoare a normelor metodologice pentru punerea în aplicare a prezentei ordonanțe de urgență, structura de specialitate din cadrul Ministerului Dezvoltării, Lucrărilor Publice și Administrației, organizată potrivit prevederilor art. 12, emite ghidurile și procedurile pentru depunerea și aprobarea cererilor de finanțare, aferente tipurilor de investiții prevăzute la art. 4 alin.(1), cu luarea în considerare a criteriilor prevăzute la art. 1, alin (8) și (9).

Autori USR: Denisa Neagu, Cristina Mădălina Prună, Oana Marciana Ozmen, Radu Miruță, Viorel Băltărețu, Lorand Zoltan Sas
	Motivarea susținerii – 

Motivarea respingerii

Respins în urma votului.
	Camera Deputaților

	12. 
	
	
	Articolul II, va avea următorul cuprins:

În termen de 30 zile de la data intrării în vigoare a prezentei legi, Guvernul va modifica in consecință Strategia fiscal bugetară pentru perioada 2020 - 2022.

Autori USR: Denisa Neagu, Cristina Mădălina Prună, Oana Marciana Ozmen, Radu Miruță, Viorel Băltărețu, Lorand Zoltan Sas
	Motivarea susținerii

Ținând cont de faptul că Programul propus are un impact negativ asupra deficitului bugetar, se impune actualizarea cu celeritate de către Guvern a Strategiei fiscal-bugetară pentru perioada 2020-2022. 

Motivarea respingerii

Respins în urma votului.
	Camera Deputaților

